

28


Taikoma kartu su paslaugų pirkimo–pardavimo 
sutarties bendrosiomis sąlygomis

PASLAUGŲ PIRKIMO-PARDAVIMO SUTARTIES SPECIALIOSIOS SĄLYGOS


	Sutarties pavadinimas
	Mokinių gebėjimų atpažinimo sistemos sukūrimas

	Sutarties data
	202_ m. ________ d.
	Sutarties numeris
	IVK1-



	1. SUTARTIES ŠALYS

	



1.1. Pirkėjas
	1.1.1. Pavadinimas
	Nacionalinė švietimo agentūra

	
	1.1.2. Juridinio asmens kodas
	305238040

	
	1.1.3. Adresas
	K. Kalinausko g. 7, LT-03107, Vilnius

	
	1.1.4. PVM mokėtojo kodas
	305238040

	
	1.1.5. Atsiskaitomoji sąskaita
	LT694040063610001631

	
	1.1.6. Bankas, banko kodas
	Lietuvos Respublikos finansų ministerija

	
	1.1.7. Telefonas
	+370 658 18504

	
	1.1.8. El. paštas
	info@nsa.smsm.lt

	
	1.1.9. Šalies atstovas
	

	
	1.1.10. Atstovavimo pagrindas
	Nacionalinės švietimo agentūros nuostatai, patvirtinti Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-573 „Dėl Nacionalinės švietimo agentūros nuostatų patvirtinimo

	


1.2. Tiekėjas
(jei Tiekėjas yra fizinis asmuo, skiltys atitinkamai pakoreguojamos.
Jei Tiekėjas yra tiekėjų grupė, skiltys pildomos įterpiant kiekvieno grupės nario informaciją)
	1.2.1. Pavadinimas
	

	
	1.2.2. Juridinio asmens kodas
	

	
	1.2.3. Adresas
	

	
	1.2.4. PVM mokėtojo kodas
	

	
	1.2.5. Atsiskaitomoji sąskaita
	

	
	1.2.6. Bankas, banko kodas
	

	
	1.2.7. Telefonas
	

	
	1.2.8. El. paštas
	

	
	1.2.9. Šalies atstovas
	

	
	1.2.10. Atstovavimo pagrindas
	



	2. ATSAKINGI ASMENYS

	2.1. Pirkėjo kontaktiniai asmenys, atsakingi už Sutarties vykdymą, Paslaugų priėmimą, Sąskaitų per informacinę sistemą SABIS priėmimą
	(nurodyti padalinį / skyrių, pareigas, vardą, pavardę, tel., el. paštą)

	2.2. Tiekėjo kontaktiniai asmenys, atsakingi už Sutarties vykdymą
	(nurodyti padalinį / skyrių, pareigas, vardą, pavardę, tel., el. paštą)

	3. SUTARTIES DALYKAS

	3.1. Sutarties dalykas
	Tiekėjas įsipareigoja Sutartyje numatytomis sąlygomis suteikti Pirkėjui Mokinių gebėjimų atpažinimo sistemos (toliau - MGAS) sukūrimo ir vystymo Paslaugas (toliau – Paslaugos).
Paslaugų apimtis – 1 sistema ir preliminariai 1 200 val. sistemos vystymui.

Išsamus Paslaugų aprašymas ir kiti reikalavimai teikiamoms Paslaugoms nustatyti Sutarties priede Nr. 1 „Techninė specifikacija“ (toliau – Techninė specifikacija) ir Sutarties priede Nr. 2 „Pasiūlymas“.

	3.2. Pirkimo pavadinimas ir numeris
	Atviras konkursas
Pavadinimas „Mokinių gebėjimų atpažinimo sistema“
Pirkimo Nr. 
BVPŽ kodas: 72262000-9

	3.3. Informacija apie Europos Sąjungos lėšomis finansuojamą projektą arba kitą projektą
	Europos Sąjungos lėšomis bendrai finansuojamas projektas „Įtrauktis: visiems ir kiekvienam“ Nr. 10-054-P-0001

	4. PASLAUGŲ SUTEIKIMO TERMINAI IR PASLAUGŲ PERDAVIMO – PRIĖMIMO TVARKA

	4.1. Paslaugų suteikimo terminai, kai Paslaugos teikiamos etapais
	4.1.1. Tiekėjas Paslaugas įsipareigoja teikti nuo Sutarties įsigaliojimo dienos. Paslaugų suteikimo terminas 24 (dvidešimt keturi) mėn. nuo Sutarties įsigaliojimo dienos.
4.1.2. Paslaugų teikimo etapų terminai nustatyti Sutarties priede Nr. 1 „Techninė specifikacija“.
4.1.3. MGAS sukūrimo etapai turi būti įgyvendinti per 12 mėn. nuo Sutarties įsigaliojimo dienos.


	4.2. Paslaugų / jų dalies / etapo / periodo suteikimo termino pratęsimas
	Netaikoma

	4.3. Užsakymų teikimo tvarka
	Paslaugos teikiamos Techninėje specifikacijoje numatyta tvarka ir terminais.

	4.4. Dėl minimalios Užsakymo vertės ar apimties
	Netaikoma

	4.5. Pateikiami dokumentai
	Suteikus Paslaugas ar dalį Paslaugų atitinkamai turi būti pateikiami šie dokumentai: 
4.5.1. Sutarties priedo Nr. 1 Techninė specifikacija skyriuje „5.3. Reikalavimai techninei dokumentacijai“ išvardyti dokumentai.
5.4.2. Prieinamumo testavimo ataskaita, kurioje būtų nurodyta vertinimo metodika, apimtis, atlikti testai, nustatyti neatitikimai, jų ištaisymo būklė ir, kuri būtų parengta atlikus išsamų prieinamumo vertinimą.
5.4.3. Prieinamumo atitikties paraišką (Accessibility Conformance Statement) – tiekėjo, atlikusio prieinamumo testavimus, užpildytas ir pasirašytas dokumentas, patvirtinantis, kad sukurta MGAS programinė įranga atitinka WCAG ne žemesnio nei AA lygio reikalavimus.
5.4.4. Jei MGAS prieinamumo testavimą atliko nevyriausybinių negalios organizacijų atstovai, pateikiama tikslinių grupių atstovų vertinimo išvada (protokolas).
5.4.5. Paslaugų perdavimo-priėmimo aktas
5.4.6. Sąskaita faktūra

Tiekėjui nepateikus nurodytų dokumentų, laikoma, kad Paslaugos neatitinka Sutartyje nustatytų reikalavimų.

	5. SUTARTIES KAINA IR ATSISKAITYMO TVARKA

	5.1. Sutarčiai taikomas kainos apskaičiavimo būdas
	Vadovaujantis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“ (toliau – Metodika),
taikomas mišrios kainodaros Sutarties kainos apskaičiavimo būdas, t. y. fiksuotos kainos ir fiksuoto įkainio kainodara.


	5.2. Pradinės Sutarties vertė ir Sutarties kaina, kai taikoma mišri kainodara
	Pradinės Sutarties vertė yra 296 960,00  Eur (du šimtai devyniasdešimt šeši tūkstančiai devyni šimtai šešiasdešimt eurų) be PVM.
PVM sudaro (nurodyti sumą skaičiais) Eur (nurodyti sumą žodžiais). 
Sutarties kaina yra (nurodyti sumą skaičiais) Eur (nurodyti sumą žodžiais) Eur su PVM. 

Šioje Sutartyje Pradinės Sutarties vertė yra lygi maksimaliai pirkimui skirtai lėšų sumai be PVM pirkimo dokumentuose ir Sutartyje nurodytų Paslaugų įsigijimui. Pirkėjas neįsipareigoja užsakyti viso preliminaraus MGAS vystymo paslaugoms skirtų valandų kiekio.

	5.3. Sutarties kainos / įkainių perskaičiavimas taikant peržiūros taisykles


	Sutarties kaina / įkainiai bus perskaičiuojami:
5.3.1. dėl PVM tarifo pasikeitimo.
5.3.3. dėl kainų lygio pokyčio.

	5.3.1. Sutarties kainos / įkainių peržiūra dėl PVM tarifo pasikeitimo
	Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo teikiamų Paslaugų Sutartyje nurodytai kainai / įkainiams, Sutarties kaina / įkainiai perskaičiuojami nekeičiant Paslaugų kainos / įkainio be PVM.

Perskaičiavimas įforminamas Susitarimu ne vėliau kaip per 10 (dešimt) darbo dienų nuo PVM mokėjimą reglamentuojančių teisės aktų pasikeitimo, kuris tampa neatskiriama Sutarties dalimi. Perskaičiuota (-as) Sutarties kaina / įkainiai taikoma (-i) už tą Paslaugų dalį, kurios bus teikiamos nuo Šalių pasirašyto Susitarimo įsigaliojimo dienos.


	5.3.2. Sutarties kainos / įkainių peržiūra dėl kitų mokesčių, lemiančių Paslaugų kainos / įkainių pokytį, pasikeitimo
	Netaikoma

	5.3.3. Sutarties kainos / įkainių peržiūra dėl kainų lygio pokyčio


	5.3.3.1. Bet kuri Sutarties Šalis Sutarties galiojimo metu turi teisę inicijuoti Sutarties kainos / įkainių peržiūrą (keitimą) ne anksčiau kaip po 6 mėnesių nuo Sutarties įsigaliojimo dienos  (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų punktą įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 5.3.3.6 punkte, viršija 5 procentus. Sutarties kainos / įkainių peržiūra atliekama ne rečiau kaip kas 10 mėnesių.
5.3.3.2. Sutarties kaina / įkainiai peržiūrimi tik tai Sutarties daliai, kuri nėra išpirkta, t. y. Paslaugoms, kurios nėra priimtos ir apmokėtos. Vėlesnė Sutarties kainos / įkainių peržiūra negali apimti laikotarpio, už kurį jau buvo atlikta peržiūra.
5.3.3.3. Jeigu Paslaugų teikimas vėluoja dėl Tiekėjo kaltės, uždelstų suteikti Paslaugų kaina / įkainiai nėra perskaičiuojami dėl kainų lygio kilimo (gali būti mažinami, tačiau negali būti didinami).
5.3.3.4. Atlikdamos Sutarties kainos / įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
5.3.3.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties kainą / įkainius, perskaičiuotą Pradinės Sutarties vertę.
5.3.3.6. Nauja Sutarties kaina / įkainiai apskaičiuojami pagal žemiau pateiktą formulę:

, kur a – kaina / įkainis (Eur be PVM) (jei peržiūra jau buvo atlikta, tai po paskutinio perskaičiavimo)
a1 – perskaičiuota (pakeista) kaina / įkainis (Eur be PVM)
k – pagal vartotojų kainų indeksą ( „Vartojimo prekių ir paslaugų“ indeksas) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:
, (proc.) kur
Indnaujausias – kreipimosi dėl kainos / įkainių peržiūros išsiuntimo kitai Šaliai dieną paskelbtas naujausias vartojimo prekių ir paslaugų indeksas ( „Vartojimo prekių ir paslaugų“ bendras indeksas)).
Indpradžia – laikotarpio pradžios datos (mėnesio) vartojimo prekių ir paslaugų indeksas ( „Vartojimo prekių ir paslaugų“ bendras indeksas)). Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
5.3.3.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindama iki vieno skaitmens po kablelio) skaitmens po kablelio, o apskaičiuotas įkainis „a1“ suapvalinamas iki dviejų skaitmenų po kablelio.
5.3.3.8. Šalis, siekianti Sutarties kainos / įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Paslaugų sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.
5.3.3.9. Susitarimas turi būti sudarytas per 10 (dešimt) darbo dienų nuo Šalies pateikto tinkamo prašymo perskaičiuoti Sutarties kainą / įkainius gavimo dienos.
5.3.3.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas.

	5.4. Sutarties kainos / įkainių apskaičiavimas taikant kiekio (apimties) keitimo taisykles
	5.4.1. Pirkėjas numato galimybę įsigyti Sutartimi įsigyjamų Paslaugų sąraše nenurodytų, tačiau su pirkimo objektu susijusių Paslaugų (toliau – Nenumatytos paslaugos) neviršijant 10 (dešimt) proc. Pradinės Sutarties vertės (jos nedidinant).
5.4.2. Už Nenumatytas paslaugas bus apmokama ne didesnėmis nei Užsakymo dieną Tiekėjo prekybos vietoje, kataloge ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, tiekėjo pasiūlytomis, konkurencingomis ir rinką atitinkančiomis kainomis. Nenumatytų paslaugų kaina su Pirkėju turi būti derinama iš anksto. Gavęs Tiekėjo pateiktas Nenumatytų paslaugų kainas (komercinį pasiūlymą), Pirkėjas atlieka rinkos kainų tyrimą (apklausą telefonu ir / ar raštu, ir / ar paiešką elektroninėje erdvėje ar kt.), tokiu būdu įvertindamas, ar Tiekėjo pateiktos Nenumatytų paslaugų kainos atitinka rinkos kainas. Nustačius, kad Tiekėjo pasiūlytos Nenumatytų paslaugų kainos yra didesnės nei rinkos, Pirkėjas prašo Tiekėjo jas sumažinti. Tiekėjui nesutikus sumažinti Nenumatytų paslaugų kainos iki rinkos kainos, Pirkėjas pasilieka teisę Nenumatytas paslaugas įsigyti atskiru pirkimu.

	5.5. Atsiskaitymo su Tiekėju terminas ir tvarka
	5.5.1. Pirkėjas atsiskaito su Tiekėju ne vėliau kaip per 30 kalendorinių dienų nuo Sąskaitos gavimo dienos.
5.5.2 Apmokėjimo sąlygos. Su Tiekėju už MGAS sukūrimo paslaugas atsiskaitoma du kartus:
5.5.2.1. Įvykdžius paslaugų teikimo 1 ir 2.1 etapus, nurodytus Sutarties priedo Nr. 1 „Techninė specifikacija“ 7 lentelėje, ir pateikus MGAS detalią projektavimo dokumentaciją, sistemos dizaino sprendimus ir sistemos langų prototipus, pasirašius paslaugų perdavimo-priėmimo aktą sumokama 30 proc. MGAS sukūrimo paslaugų vertės pagal Tiekėjo pasiūlyme nurodytą kainą;
5.5.2.2. suteikus MGAS sukūrimo paslaugas pilna apimtimi, pasirašius paslaugų perdavimo-priėmimo aktą, sumokama likusi  MGAS sukūrimo paslaugų vertė pagal Tiekėjo pasiūlytą kainą.
5.5.3. Už Sutarties priedo Nr. „Techninė specifikacija“ skyriuje „5.10. Reikalavimai vystymo paslaugoms“ aprašytas paslaugas atsiskaitoma kas mėnesį už faktiškai atliktus darbus, paslaugos valandos įkainį, nurodytą Tiekėjo pasiūlyme, padauginus iš faktiškai paslaugai teikti panaudotų valandų skaičiaus, pasirašius paslaugų perdavimo-priėmimo aktą. Pirkėjas neįsipareigoja užsakyti nurodyto preliminaraus darbo valandų skaičiaus.

	5.6. Avansas
	Netaikoma

	5.7. Avanso užtikrinimas
	Netaikoma

	6. PASLAUGŲ KOKYBĖ IR GARANTINIAI ĮSIPAREIGOJIMAI

	6.1. Garantinis terminas
	Paslaugoms nustatomas ne trumpesnis kaip 12 mėnesių garantinis terminas. Garantinis terminas skaičiuojamas nuo Paslaugų perdavimo–priėmimo akto pasirašymo dienos (kai pasirašo abi Šalys).

	6.2. Terminas Paslaugų trūkumams pašalinti
	6.2.1. Sutarties galiojimo metu nustačius Paslaugų trūkumų, Tiekėjas turi ne vėliau kaip per 5 (penkias) darbo dienas nuo rašytinės pretenzijos gavimo dienos, išskyrus atvejus, kai Techninėje specifikacijoje nustatyti trumpesni terminai pašalinti Paslaugų trūkumus.

	6.3. Kokybinių kriterijų įgyvendinimo ir tikrinimo tvarka
	6.3.1. Specialistų papildoma kvalifikacija:
6.3.1.1. už projekto vadovo papildomą kvalifikaciją suteikta ... balai,
6.3.1.2. už IS sprendimų architekto papildomą kvalifikaciją suteikta ... balai,
6.3.1.3. už IS naudotojo sąsajos ir patirties dizaino (UI/UX) eksperto papildomą kvalifikaciją suteikta ... balai,
6.3.1.4. už duomenų bazių programuotojo papildomą kvalifikaciją suteikta ... balai,
6.3.1.5. už IS programuotojo papildomą kvalifikaciją suteikta ... balai.
6.3.2. Sutarčiai paskirtų specialistų kvalifikacija ir profesinė patirtis, už kurią buvo suteikti ekonominio naudingumo balai (T1), turi būti išlaikoma visą paslaugų teikimo laikotarpį. Specialistai, nurodyti Tiekėjo pasiūlyme, turi faktiškai dalyvauti vykdant sutartį. Specialistų keitimas galimas tik gavus išankstinį Pirkėjo sutikimą, užtikrinant, kad naujo specialisto kvalifikacija ir patirtis būtų ne mažesnė nei pasiūlyme nurodyto specialisto.
6.3.3. Tiekėjui nevykdant Pirkimo dokumentuose ir šiose Specialiosiose sąlygose numatytų kokybės kriterijų (T1) arba jų nepasiekus gali būti taikoma Specialiųjų sąlygų 9.7 punkte nurodyto dydžio bauda ir nustatomas 10 (dešimties) kalendorinių dienų terminas pažeidimams ištaisyti, jeigu pagal sutarties pobūdį tai yra įmanoma. Tiekėjui per nurodytą terminą pažeidimų neištaisius arba jei pažeidimai negali būti ištaisyti, toks neatitikimas laikomas esminiu sutarties pažeidimu ir yra pagrindas nutraukti sutartį Specialiųjų sąlygų 12.2.2 punkte nustatyta tvarka.

	7. SUTARTIES VYKDYMUI PASITELKIAMI SUBTIEKĖJAI IR (AR) SPECIALISTAI

	7.1. Sutarties vykdymui pasitelkiami subtiekėjai ir (ar) specialistai
	Sutarties vykdymui subtiekėjai ir (ar) specialistai nepasitelkiami.

arba

Sutarties vykdymui pasitelkiami subtiekėjai ir (ar) specialistai yra nurodyti Sutarties priede Nr. [...] „Sutarties vykdymui pasitelkiami subtiekėjai ir (ar) specialistai“

	8. PRIEVOLIŲ PAGAL SUTARTĮ ĮVYKDYMO UŽTIKRINIMAS

	8.1. Prievolių pagal Sutartį įvykdymo užtikrinimas
	Prievolių pagal Sutartį įvykdymas užtikrinamas:
Netesybomis (delspinigiais, bauda).


	8.2 Sutarties įvykdymo užtikrinimo galiojimo terminas
	Netaikoma


	8.3. Sutarties įvykdymo užtikrinimo pateikimas
	Netaikoma


	9. ŠALIŲ ATSAKOMYBĖ

	9.1. Pirkėjui taikomos netesybos už mokėjimų pagal Sutartį vėlavimą
	Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo suteiktas kokybiškas Paslaugas per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,02 (dvi šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną.  

	9.2. Tiekėjui taikomos netesybos
	9.2.1. Jeigu Tiekėjas vėluoja suteikti Paslaugas arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento dydžio delspinigius už kiekvieną uždelstą dieną nuo laiku nesuteiktų Paslaugų ar kitų sutartinių įsipareigojimų nevykdymo kainos be PVM.
9.2.2. Specialiųjų sutarties sąlygų 9.2.1. papunktis yra taikomas ir paslaugų teikimo trūkumų / defektų šalinimo atvejais, t. y. pvz., kai Tiekėjas nesilaiko Techninės specifikacijoje nustatytų reikalavimų, Tiekėjui yra surašoma pretenzija ir nustatomas protingas terminas trūkumų pašalinimui. Pirkėjas raštu (el. paštu) informuoja apie tai Tiekėją ir nesumažindamas kitų savo teisių gynimo priemonių, numatytų Sutartyje, skaičiuoja 0,02 (dvi šimtosios) procento dydžio delspinigius už kiekvieną uždelstą trūkumų / defektų šalinimo dieną nuo laiku nesuteiktų Paslaugų ar kitų sutartinių įsipareigojimų nevykdymo kainos be PVM.
Delspinigiai nėra skaičiuojami tuo periodu, kai Pirkėjas yra gavęs galutinius ir / ar tarpinius paslaugų teikimo rezultatus ir tikrina paslaugų kokybę. Jeigu paslaugų teikimo trūkumai šalinami pasibaigus paslaugų teikimo terminui – už trūkumų šalinimo laiką yra skaičiuojami 0,02 (dvi šimtosios) procento dydžio delspinigiai nuo laiku nesuteiktų Paslaugų ar kitų sutartinių įsipareigojimų nevykdymo kainos be PVM už kiekvieną uždelstą dieną.
9.2.3. Pažeidus Techninėje specifikacijoje nurodytus saugumo reikalavimus, Tiekėjui taikoma 1000,00 Eur (vienas tūkstantis eurų) už kiekvieną atvejį atskirai.

	9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka
	9.3.1. Nutraukus Sutartį dėl esminio Sutarties pažeidimo, nustatyto Sutarties Specialiosiose sąlygose, mokama 10 (dešimt) procentų dydžio bauda nuo Pradinės Sutarties vertės, nurodytos Specialiųjų sąlygų 5.2 punkte.

9.3.2. Nepagrįstai nutraukus Sutarties vykdymą ne Sutartyje nustatyta tvarka, mokama 10 (dešimt) procentų dydžio bauda nuo Pradinės Sutarties vertės, nurodytos Specialiųjų sąlygų 5.2 punkte.

	9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos
	Tiekėjui pažeidus Bendrosiose sąlygose nurodytą subtiekėjų ir (ar) specialistų keitimo tvarką (nesilaikant jos) už kiekvieną pažeidimo atvejį taikoma 5 procentų dydžio bauda nuo Pradinės Sutarties vertės, nurodytos Specialiųjų sąlygų 5.2 punkte.

	9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo
	Tiekėjui taikoma 500,00 (penki šimtai) Eur bauda (taikoma už kiekvieną atvejį atskirai) už socialinių reikalavimų, nurodytų Sutarties 13.2 p., nesilaikymą.

Pirkėjas Sutarties vykdymo metu gali prašyti pateikti dokumentus dėl atitikties socialiniams reikalavimams, nustatytiems Techninėje specifikacijoje. Dokumentai turi būti pateikiami ne vėliau kaip per 10 dienų ar kitais Šalių sutartais terminais nuo Pirkėjo prašymo pateikimo dienos.

	9.6. Tiekėjui / Pirkėjui taikoma bauda dėl konfidencialumo reikalavimų nesilaikymo
	Tiekėjui / Pirkėjui pažeidus Bendrosiose sąlygose nurodytas konfidencialumo reikalavimų taisykles už kiekvieną pažeidimo atvejį taikoma 5 procentų dydžio bauda nuo Pradinės Sutarties vertės, nurodytos Specialiųjų sąlygų 5.2 punkte bei turi būti atlyginami patirti tiesioginiai (faktiškai patirtos išlaidos) nuostoliai kurių nepadengia bauda.

Konfidencialia informacija laikoma visa su Sutarties vykdymu susijusi nevieša informacija, įskaitant, bet neapsiribojant:
1) visa Sutarties vykdymo metu sukurta MGAS ir tarpiniai rezultatai;
2) skaitmeninės versijos, dizaino sprendimai, techniniai ir programiniai sprendimai;
3) Pirkėjo pateikti dokumentai, duomenys ir informacija;
4) sistemos duomenys (įskaitant aplinkos sprendimus, testavimo ir klaidų registravimo informaciją);
5) Tiekėjo vidiniai darbo dokumentai, metodikos ir procesai. 

	9.7. Tiekėjui taikomos netesybos dėl pirkimo dokumentuose nustatytų kokybinių kriterijų nepasiekimo Sutarties vykdymo metu
	10 proc. nuo Pradinės sutarties vertės (taikoma už kiekvieną atvejį atskirai)
Atveju suprantamas įvykis, kai tam tikrus paslaugų teikimo veiksmus atlieka kitas nei pirkime deklaruotas arba Šalių sudarytu raštišku susitarimu pasiūlytas specialistas.


	9.8. Tiekėjui taikomos netesybos dėl Sutarties įvykdymo užtikrinimo nepratęsimo
	Netaikoma

	9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais intelektiniais veiklos rezultatais nesilaikymo
	10 proc. nuo Pradinės sutarties vertės (taikoma už kiekvieną atvejį atskirai)



	9.10. Kitos netesybos
	9.10.1. Jei Tiekėjas pažeidžia Sutartyje nustatytus įsipareigojimus, dalinai ar visiškai įsipareigojimų nevykdo (ar juos vykdo ne pagal Sutarties sąlygas), Pirkėjas turi teisę reikalauti netesybų.
9.10.2. Netesybas Tiekėjas privalo sumokėti per 10 dienų, Pirkėjui pareikalavus. Jei Tiekėjas per nurodytą terminą netesybų nesumoka, Pirkėjas turi teisę netesybas išskaičiuoti iš mokėtinų sumų.
9.10.3. Pasibaigus Sutarties galiojimui, Šalys neatleidžiamos nuo atsakomybės už Sutarties pažeidimą. Pasibaigus Sutarties galiojimui, Šalys nepraranda teisės reikalauti atlyginti dėl Sutarties nevykdymo patirtus nuostolius bei sumokėti netesybas.


	10. ESMINĖS SUTARTIES SĄLYGOS

	10.1. Esminės Sutarties sąlygos
	Netaikoma

	10.2. Dideli arba nuolatiniai esminės Sutarties sąlygos vykdymo trūkumai
	Netaikoma

	11. SUTARTIES GALIOJIMAS IR KEITIMAS

	11.1. Sutarties sudarymas ir įsigaliojimas
	Sutartis laikoma sudaryta ir įsigalioja kitą darbo dieną kai įvykdomos abi sąlygos: 1) Sutartį pasirašo abi Sutarties Šalys ir  2) abi Sutarties Šalys pasirašo Susitarimą dėl asmens duomenų tvarkymo.
Sutartis galioja iki visiško prievolių įvykdymo, bet jos terminas negali būti ilgesnis kaip 25 mėnesiai.

	11.2. Sutarties galiojimo termino pratęsimas
	Netaikoma.

	12. SUTARTIES NUTRAUKIMAS

	12.1. Sutarties nutraukimo pagrindai
	Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose ir šiose Specialiosiose sąlygose nurodytais atvejais ir nustatyta tvarka.

	12.2. Esminiai Sutarties pažeidimai
	12.2.1. jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą / įkainius;
12.2.2. jeigu paaiškėja, kad Tiekėjas nevykdo įsipareigojimų, kurie pasiūlymų vertinimo metu pirkimo dokumentuose buvo nustatyti kaip pasiūlymų vertinimo kriterijai ir už kuriuos Tiekėjui buvo skiriamos reikšmės, kai pasiūlymas vertintas pagal kainos / sąnaudų ir kokybės santykį ir Tiekėjas per 14 dienų neištaiso pažeidimų;
12.2.3. jeigu Tiekėjas nesilaiko Sutartyje nustatytų Paslaugų teikimo terminų 2 (du) kartus iš eilės arba vėluoja suteikti Paslaugas daugiau nei 30 dienų nuo Sutartyje nustatyto Paslaugų suteikimo termino;
12.2.4. jeigu Tiekėjas pažeidžia Paslaugų suteikimo terminus ir priskaičiuotų netesybų už vėlavimą suma viršija 20 (dvidešimt) proc. Pradinės sutarties vertės;
12.2.5. jeigu Tiekėjas pažeidžia Paslaugų suteikimo terminus ir dėl Paslaugų suteikimo vėlavimo Paslaugos tampa nebereikalingos;
12.2.6. jeigu Tiekėjas daugiau kaip 2 (du) kartus suteikia Paslaugas, kurios neatitinka Sutartyje ir (ar) įstatymuose nustatytų reikalavimų Paslaugoms;
12.2.7. jeigu Tiekėjo kvalifikacija tapo nebeatitinkančia pirkimo dokumentuose nustatytų Sutarties tinkamam vykdymui būtinų reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos;
12.2.8. jeigu Tiekėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą.
12.2.9. jeigu Tiekėjas pažeidžia Bendrųjų sąlygų nuostatas dėl Sutarties vykdymui pasitelkiamų naujų subtiekėjų ir (ar) specialistų / esamų subtiekėjų ir (ar) specialistų keitimo.


	13. APLINKOS APSAUGOS IR SOCIALINIAI KRITERIJAI

	13.1. Su perkamomis paslaugomis susiję  aplinkos apsaugos kriterijai 
	Vykdomas žaliasis pirkimas, vadovaujantis Aplinkos ministro įsakymu Nr. D1-401 patvirtinto „Aplinkos apsaugos kriterijų taikymo, vykdant žaliuosius pirkimus, tvarkos aprašo“ 4.4.3 papunkčiu, t. y. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

	13.2. Su perkamomis Paslaugomis susiję socialiniai kriterijai
	Tiekėjas užtikrina, kad pagal Sutartį teikiamas, kuriamas ar atnaujinamas skaitmeninis produktas, paslauga ir visas kartu pateikiamas elektroninis turinys visą Sutarties vykdymo ir garantinės priežiūros laikotarpį atitiktų Sutarties objektui taikomus Lietuvos Respublikos gaminių ir paslaugų prieinamumo reikalavimų įstatymo, standarto LST EN 301 549 aktualios redakcijos ir WCAG 2.1 AA lygio reikalavimus

Nustačius, kad Tiekėjas šiame papunktyje nustatyto kriterijaus (-jų) nesilaiko, Tiekėjui taikoma Specialiųjų sąlygų 9.5 punkte nurodyto dydžio bauda.


	14. BENDRŲJŲ SĄLYGŲ PAKEITIMAI IR PAPILDYMAI  

	14.1 Sutarties bendrųjų sąlygų 3 skyrius. Tiekėjas ir kiti sutarties vykdymui pasitelkiami asmenys
	Šalys susitaria pakeisti nurodytą Sutarties Bendrųjų sąlygų punktą ir išdėstyti jį nauja redakcija:
3.2.11.1. Tiekėjo iniciatyva dėl objektyvių priežasčių[footnoteRef:2] (pavyzdžiui, atostogų (motinystės, tėvystės ir pan.), ligos, nelaimingo atsitikimo atveju, mirties, išvykus į stažuotę, komandiruotę, netekus teisės verstis veikla, atsiradus interesų konfliktui nutrūkus darbo santykiams, pasikeitus specialisto darbo pobūdžiui (pvz., specialistas organizacijoje keičia pareigas ir atsakomybes ir pan. situacijos), specialistas atsisako dirbti konkrečiame projekte / sutarties vykdyme. ir pan.), pateikus duomenis apie numatomą naujai skirti specialistą bei jo kvalifikaciją ir atitiktį kitiems pirkimo dokumentuose keliamiems reikalavimams patvirtinančius dokumentus; [2:  Tiekėjas jeigu specialistai tenkina jiems keliamus reikalavimus gali būti keičiami rolėse ir / ar užimti kelias roles (kai Viešojo pirkimo sąlygose nebuvo nustatytas toks ribojimas).] 

3.2.11.2. Pirkėjo iniciatyva, jei Pirkėjas turi pagrįstų įtarimų, kad Tiekėjo Sutarties vykdymui paskirtas specialistas nekompetentingas vykdyti nustatytas pareigas, atsiradus interesų konfliktui.
Šalys susitaria papildyti Sutarties Bendrąsias sąlygas nurodytu punktu, tačiau kitų punktų numeracijos nekeisti: 
3.2.15. Jeigu Tiekėjas pageidauja į Sutarties vykdymą įtraukti papildomus atitinkamo vaidmens specialistus / ekspertus (pvz., į projektų vadovo vaidmenį įtraukti papildomą projektų vadovą ir pan.), Tiekėjas turi pateikti raštu (el. paštu) prašymą Pirkėjui ir kartu su prašymu pateikti siūlomo papildomo specialisto / eksperto kvalifikaciją (kuri buvo nustatyta Viešojo pirkimo sąlygose) pagrindžiančius dokumentus. Pirkėjas turi įvertinti pateiktą prašymą, specialisto / eksperto kvalifikaciją bei ar papildomo specialisto įtraukimas nepažeis Viešųjų pirkimų įstatyme nustatytų principų (dėl kokybės vertinimo ir / ar panašios situacijos). Papildomo specialisto / eksperto įtraukimas įforminamas Šalių rašytiniu susitarimu.


	14.2. Sutarties bendrųjų sąlygų 6 skyrius. Paslaugų teikimo pabaiga ir paslaugų rezultatų priėmimas
	Šalys susitaria papildyti Sutarties Bendrąsias sąlygas nurodytu punktu, tačiau kitų punktų numeracijos nekeisti:
6.2.10. Defektų aktas suprantamas, kaip Pirkėjo už sutartį atsakingo asmens ar komisijos pasirašytas dokumentas, kurio turinys ir forma gali būti suderinama su tiekėju ir kuriame nurodomi paslaugų teikimo trūkumai, siūlymai trūkumams šalinti ir terminai trūkumų pašalinimui.


	14.3. Sutarties bendrųjų sąlygų 15 skyrius. Intelektinė nuosavybė
	Šalys susitaria papildyti Sutarties Bendrąsias sąlygas nurodytais punktais, tačiau kitų punktų numeracijos nekeisti: 
15.4. Tiekėjas neatšaukiamai ir besąlygiškai perduoda Pirkėjui visas autorines ir gretutines turtines teises į kūrinius / autorių teisių objektus, sukurtus pagal šią Sutartį (įskaitant, bet neapsiribojant, Paslaugų rezultatus) ir/ar atskiras jų dalis, maksimalia apimtimi ir turiniu numatytu Lietuvos Respublikos įstatymuose ir visais naudojimo būdais, išskyrus trečiųjų šalių ar atvirojo kodo komponentus, kurie perduodami ir naudojami pagal jų licencijų sąlygas, įskaitant, bet neapsiribojant:
15.4.1. teisę disponuoti kūriniais ir Paslaugų rezultatais savo nuožiūra; 
15.4.2. teisę savo iniciatyva nuspręsti ar nurodyti kūrinio autorių;
teisę savo iniciatyva modifikuoti parengtus darbus, panaudoti juos perleidimui / perdavimui tretiesiems asmenims be atskiro tiekėjo sutikimo;
15.4.3. teisę leisti arba uždrausti trečiosioms šalims atlikti šiuos veiksmus:
15.4.3.1. teisę atgaminti kūrinius bet kokia forma ar bet kokiomis priemonėmis;
15.4.3.2. teisę publikuoti kūrinius ir/ar jų kopijas; 
15.4.3.3. teisę versti kūrinius (jei taikoma);
15.4.3.4. teisę pritaikyti ar kitaip apdoroti kūrinius ir/ar jų kopijas; 
15.4.3.5. teisę platinti kūrinius ir/ar jų kopijas parduodant, įskaitant viešą siūlymą juos įsigyti arba tikslinę kūrinio ir/ar jų kopijų reklamą, skatinti vartotojus pirkti kūrinius ir/ar jų kopijas, taip pat nuomoti, skolinti ar kitaip perduoti kūrinius ir/ar jų kopijas nuosavybėn ar valdyti, importuoti ar eksportuoti; 
15.4.3.6. teisę viešai skelbti kūrinius ir/ar jų kopijas; 
15.4.3.7. teisę transliuoti, retransliuoti ir kitaip padaryti viešai prieinamus kūrinius ir/ar jų kopijas, įskaitant viešai prieinamus kompiuterių tinklais (internetu); 
15.4.3.8. teisę visam laikui arba laikinai bet kokiu būdu ar forma perkelti visus kūrinius ir/ar jų kopijas arba didelę jų dalį į kitą laikmeną; 
15.4.3.9. teisę kitaip naudoti kūrinius ir/ar jų kopijas.
15.5. Norint pilnai ar iš dalies pasinaudoti šiame skyriuje aukščiau nurodytomis teisėmis, Pirkėjui nereikia išankstinio ar tolesnio Tiekėjo patvirtinimo ar leidimo.
15.6. Turtinės teisės į sukurtus kūrinius ar jų dalis laikomos perduotomis nuo kūrinių perdavimo Pirkėjui momento. Nuosavybės teisės perduodamos visame pasaulyje, visam nuosavybės teisių apsaugos terminui, numatytam Lietuvos Respublikos autorių teisių ir gretutinių teisių įstatyme, išskyrus trečiųjų šalių ar atvirojo kodo komponentus, kurie perduodami ir naudojami pagal jų licencijų sąlygas.
15.7. Autoriaus asmeninės neturtinės teisės į kūrinius Pirkėjui neperduodamos. Šios teisės yra saugomos taikytinuose įstatymuose nustatyta apimtimi.
15.8. Jei Tiekėjas konsultuojasi ar pasitelkia trečiąsias šalis Sutarties vykdymui šioje Sutartyje nustatyta tvarka, Tiekėjas turi užtikrinti, kad Pirkėjo naudai būtų pateikti ir gautos atitinkamos teisės, teisiniai pareiškimai, sutikimai, licencijos ar patvirtinimai, kurie užtikrina, kad kūrinių nuosavybės teisės perdavimas leistų Pirkėjui nevaržomai naudoti, disponuoti ir valdyti kūrinius savo reikmėms ir pasirinkimu arba suteikti, perduoti ar perleisti bet kurią iš minėtų teisių bet kuriai trečiajai šaliai kaip išimtinę ar neišimtinę teisę.
15.9.  Pirkėjas gali visas teises, kurios jam buvo suteiktos šia Sutartimi, perleisti trečiajam asmeniui arba šias teises įgyvendinti kartu su trečiuoju asmeniu, arba ginti šias teises nuo trečiojo asmens pažeidimo.
15.10. Šalys susitaria, kad šia Sutartimi Pirkėjas taip pat įgyja teisę gauti bet kokį atlyginimą ir (ar) kompensaciją už jam perduotų turtinių teisių naudojimą ar tokių teisių perdavimą ar suteikimą tretiesiems asmenims.
15.11. Tiekėjas įsipareigoja sudaryti visas reikalingas sutartis, gauti visus reikalingus leidimus, perdavimo aktus ir sutikimus iš savo darbuotojų ir (arba) trečiųjų asmenų tam, kad galėtų perleisti turtines teises Pirkėjui šioje Sutartyje numatyta apimtimi. Tiekėjas, Pirkėjui pareikalavus, turi pateikti šiame punkte nurodytus dokumentus per 4 (keturias) kalendorines dienas nuo pareikalavimo.
15.12. Tiekėjas neturi teisės be raštiško Pirkėjo sutikimo jokia forma ir būdu naudoti ar demonstruoti pagal šią Sutartį sukurtų Paslaugų rezultatų. Tiekėjas neturi teisės registruoti jokių teisių, ženklų, dizainų, patentų ir (ar) kitų objektų, susijusių su pagal šią Sutartį sukurtų Paslaugų rezultatų, ar imtis bet kokių kitų veiksmų, kurie apribotų Pirkėjo teises naudoti ar perleisti Paslaugų rezultatus.
15.13. Sutarties nutraukimas neturi įtakos šiame skyriuje aprašytam teisių perleidimui.

